Prijedlog Ugovora

GRAD OSIJEK, Franje Kuhača 9, Osijek, OIB: 30050049642, koga zastupa gradonačelnik Ivan Radić, mag.oec. (u nastavku teksta: Naručitelj)
i
_____________,  OIB: __________, koga zastupa _________ (u nastavku teksta: Prodavatelj), 

zaključili su 
UGOVOR
O NABAVI BEZALKOHOLNIH  PIĆA  I TOPLIH NAPITAKA  

Članak 1.
Ovaj ugovor sklapa se na temelju provedenog postupka prikupljanja ponuda za nabavu bezalkoholnih pića i toplih napitaka i na temelju ponude Prodavatelja broj __ od ____ 2021. i ponudbenog troškovnika koji se prilaže uz ovaj ugovor.

Članak 2.
Predmet ovog ugovora je isporuka bezalkoholnih pića i toplih napitaka za potrebe gradske uprave Grada Osijeka. 
Količine navedene u troškovniku iz provedenog postupka su okvirne. 
Stvarna nabavljena količina roba može biti veća ili manja od okvirne količine.
Ukupna plaćanja temeljem ovog ugovora ne smiju prelaziti procijenjenu vrijednost nabave koja iznosi 125.000,00 kn bez PDV-a, sve sukladno jediničnim cijenama iz troškovnika dostavljenog u provedenom postupku koji se prilaže ovom ugovoru.
Jedinične cijene navedene u troškovniku su nepromjenjive za vrijeme trajanja Ugovora.

Članak 3.
Prodavatelj se obvezuje da će početi s isporukom robe odmah po potpisu Ugovora. 
Svaku pojedinu narudžbu dužan je izvršiti u roku od 48 (četrdeset osam) sati od dana zaprimanja narudžbe.
Mjesto isporuke je FCO Grad Osijek, Kuhačeva 9, Osijek, Pododsjek za opće poslove.
Roba kvalitativno mora odgovarati robi iz troškovnika nabave. Sve prigovore na kvalitetu isporučene robe Naručitelj je dužan predočiti Prodavatelju u roku 3 (tri) dana od dana zaprimanja robe te ga pozvati da te nedostatke otkloni.
Ukoliko Prodavatelj uočene nedostatke ne otkloni u danom roku, Naručitelj će jednostrano raskinuti Ugovor bez poštivanja otkaznog roka.

Članak 4.
Prodavatelj će na temelju zahtjeva za narudžbu od strane Naručitelja isporučiti robu i ispostaviti račun za isporučene robe. Uz račun mora biti priložena specifikacija isporučenih toplih napitaka i bezalkoholnih pića sukladno potrebama iz zahtjeva.

Članak 5.
Naručitelj će isporučenu robu platiti temeljem ispostavljenih e-računa u roku do 30 (trideset) dana od dana zaprimanja i ovjere računa od strane stručne osobe Naručitelja,  na žiro – račun Prodavatelja broj IBAN:__________ kod ________________ d.d.
Sukladno Zakonu o elektroničkom izdavanju računa u javnoj nabavi (Narodne novine br. 94/18), Prodavatelj će Naručitelju izdavati i dostavljati isključivo elektronički račun i prateće isprave.
Naručitelj ima pravo prigovora na račun ako utvrdi nepravilnosti te pozvati Prodavatelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
Članak 6.
Za realizaciju ovog ugovora od strane Naručitelja zadužuje se Ivan Jakovac, kontakt telefon 031/229-294, a osoba zadužena za realizaciju od strane Prodavatelja je ____________, kontakt telefon ___________.
Članak 7.
Prodavatelj je dužan nakon potpisa Ugovora Naručitelju predati jamstvo za uredno izvršenje Ugovora u obliku bjanko zadužnice naznačene na iznos od 10 % (deset posto) od procijenjene vrijednosti nabave.
Neiskorišteno jamstvo Naručitelj će vratiti Prodavatelju nakon uredno izvršenog ugovora.
Naručitelj je ovlašten iz jamstva naplatiti sve štete nastale neurednim izvršenjem ugovornih obveza.
Članak 8.
Naručitelj ima pravo jednostrano raskinuti Ugovor bez otkaznog roka ukoliko se Prodavatelj ne pridržava odredbi ovog ugovora, a posebno onih koji se odnose na kvalitetu isporučene robe i rokove isporuke. 
U tom slučaju Naručitelj će aktivirati jamstvo za uredno izvršenje Ugovora.

Članak 9.
Ugovorne strane su suglasne da će sve eventualne sporove proizašle iz ovog ugovora rješavati prvenstveno međusobnim dogovaranjem. 
Ako ugovorne strane ne uspiju riješiti nastali spor ili problem međusobnim dogovaranjem, za odlučivanje o sporu nadležan je stvarno nadležni sud u Osijeku. 
Ugovorne strane su suglasne da će se na uređenje svih ostalih odnosa iz ovog ugovora primjenjivati odredbe važećeg Zakona o obveznim odnosima. 

Članak 10.
Ovaj ugovor se sklapa na razdoblje od 1 (jedne) godine, a stupa na snagu danom potpisa ugovornih strana.
Članak 11.
Ovaj ugovor sastavljen je u 5 (pet) istovjetnih primjeraka, od kojih Naručitelj zadržava 3 (tri), a Prodavatelj 2 (dva) primjerka. 

U Osijeku ________________ 2021.


	ZA PRODAVATELJA:
	ZA NARUČITELJA:

	Direktor
    
	Gradonačelnik

	________________
	                  Ivan Radić, mag.oec.



U Osijeku_____________20



								                       		                  KLASA:  406-09/21-01/73
URBROJ: 2158/01-09-05/03-21-_                                                                                         
